CELEX: 62020CA0208
Language: hu
Date: 2021-09-09 00:00:00
Title: C-208/20. és C-256/20. sz. egyesített ügyek: A Bíróság (hatodik tanács) 2021. szeptember 9-i ítélete (a Sofiyski rayonen sad [Bulgária] előzetes döntéshozatal iránti kérelmei) – „Toplofikatsia Sofia” EAD, „CHEZ Elektro Bulgaria” AD, „Agentsia za control na prosrocheni zadalzhenia” EOOD (C-208/20), és „Toplofikatsia Sofia” EAD (C-256/20) (Előzetes döntéshozatal – Az EUMSZ 20. cikk (2) bekezdésének a) pontja – Az Európai Unió Alapjogi Chartája 47. cikkének második bekezdése – 1206/2001/EK rendelet – A polgári és kereskedelmi ügyekben a bizonyításfelvétel tekintetében történő, a tagállamok bíróságai közötti együttműködés – Az 1. cikk (1) bekezdésének a) pontja – 1215/2012/EU rendelet – A polgári és kereskedelmi ügyekben a joghatóság, valamint a határozatok elismerése és végrehajtása – Az 5. cikk (1) bekezdése – Kifizetetlen követelések – Bírósági határozatok – Fizetési meghagyások – Kézbesítés – Az eljáró bíróság tagállamától eltérő tagállamban, ismeretlen címen tartózkodó adós)

2021.11.22.   
            
            
               HU
            
            
               Az Európai Unió Hivatalos Lapja
            
            
               C 471/7
            
         
      A Bíróság (hatodik tanács) 2021. szeptember 9-i ítélete (a Sofiyski rayonen sad [Bulgária] előzetes döntéshozatal iránti kérelmei) – „Toplofikatsia Sofia” EAD, „CHEZ Elektro Bulgaria” AD, „Agentsia za control na prosrocheni zadalzhenia” EOOD (C-208/20), és „Toplofikatsia Sofia” EAD (C-256/20)
      (C-208/20. és C-256/20. sz. egyesített ügyek) (1)
      
      (Előzetes döntéshozatal - Az EUMSZ 20. cikk (2) bekezdésének a) pontja - Az Európai Unió Alapjogi Chartája 47. cikkének második bekezdése - 1206/2001/EK rendelet - A polgári és kereskedelmi ügyekben a bizonyításfelvétel tekintetében történő, a tagállamok bíróságai közötti együttműködés - Az 1. cikk (1) bekezdésének a) pontja - 1215/2012/EU rendelet - A polgári és kereskedelmi ügyekben a joghatóság, valamint a határozatok elismerése és végrehajtása - Az 5. cikk (1) bekezdése - Kifizetetlen követelések - Bírósági határozatok - Fizetési meghagyások - Kézbesítés - Az eljáró bíróság tagállamától eltérő tagállamban, ismeretlen címen tartózkodó adós)
      (2021/C 471/08)
      Az eljárás nyelve: bolgár
      
         A kérdést előterjesztő bíróság
      
      Sofiyski rayonen sad
      
         Az alapeljárás felei
      
      
         Felek:„Toplofikatsia Sofia” EAD, „CHEZ Elektro Bulgaria” AD, „Agentsia za control na prosrocheni zadalzhenia” EOOD (C-208/20), „Toplofikatsia Sofia” EAD (C-256/20)
      
         Rendelkező rész
      
      
                  1)
               
               
                  A polgári és kereskedelmi ügyekben a bizonyításfelvétel tekintetében történő, a tagállamok bíróságai közötti együttműködéséről [helyesen: együttműködésről] szóló, 2001. május 28-i 1206/2001/EK tanácsi rendelet 1. cikke (1) bekezdésének a) pontját úgy kell értelmezni, hogy az nem alkalmazandó az olyan helyzetre, amelyben valamely tagállam bírósága egy másik tagállamban olyan személy címét tudakolja meg, aki részére bírósági határozatot kell kézbesíteni.
               
            
                  2)
               
               
                  A polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2012. december 12-i 1215/2012/EU európai parlamenti és tanácsi rendelet 5. cikkének (1) bekezdését úgy kell értelmezni, hogy azzal nem ellentétes, ha az adóssal szemben kibocsátott, cselekvésre felszólító meghagyás végrehajthatóvá válik, és e rendelkezés nem írja elő az ilyen meghagyás hatályon kívül helyezését.
               
            
         (1)  HL C 255., 2020. 8. 3.
      
      
         HL C 271., 2020. 8. 17.